અમેરિકા સહિતના દેશોની સ્થિતિ જોતાં રિયલિટી ક્ષેત્રે જે ઘટનાઓ આકાર લઈ રહી છે અને ખાસ કરીને આપણાં શહેરોની હાઉસિંગ જરૂરિયાત, સામાજિક માળખું, બજારના સંજોગો, લાઇફસ્ટાઇલ વગેરેને ધ્યાનમાં લેતાં અહીં લો-કૉસ્ટ હાઉસિંગ પ્રોજેક્ટોની બહુ જ મોટી બજાર છે. લોકોની જે જરૂરિયાત હોય એમાં મોટું બિઝનેસ વૉલ્યુમ કરી શકાય છે એવું માનનારા આ દિશામાં સજ્જ થઈ ગયા છે. સમૃદ્ધ વિસ્તારો કે વર્ગ માટે બનતા ટાવરોની આસપાસ પણ લો-કૉસ્ટ હાઉસિંગ જરૂરી બનશે.